รู้สึกเหมือนจุกๆตรงหน้าท้อง แล้วก็หายใจไม่ทั่วท้อง ไม่เต็มปอดค่ะ แบบนี้เป็นอะไรคะ แล้วทำอย่างไรให้หาย
สวัสดีค่ะ การวินิจฉัยที่เป็นไปได้-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-กระเพาะอาหารอักเสบหรือมีแผลในกระเพาะ อาจเป็นปวดจุกๆตรงลิ้นปี่ ร่วมกับมีคลื่นไส้ อาเจียนร่วมด้วย-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดในกรณีนี้ยังมีความเป็นไปได้หลายอย่าง ควรพบแพทย์เพื่อตรวจร่างกายให้ทราบตำแหน่งที่จุกหรือปวดท้องอย่างชัดเจน หากมีอาการปวดหรือจุกแน่นท้องอาจทำให้มีการหายใจที่ไม่เป็นปกติหรือหายใจขัดๆจากความปวดร่วมด้วยได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ ร่วมกับมีอาการอื่นเช่นถ่ายเหลวสลับท้องผูก ถ่ายปนเลือด มีเลือดออกจากช่องคลอด ปัสสาวะแสบขัด คลื่นไส้ อาเจียน กินได้น้อย ควรรีบไปพบแพทย์